威龍負傷返去 OCP 大樓，直闖入會議室，當時包括鍾斯嘅一眾高層正喺度開緊會，威龍因為受到第四法則限制唔可以對鍾斯作出逮捕行動，於是向財團主席同一眾官員展示鍾斯曾經親口承認派人殺死波比嘅錄影片段，鍾斯知道自己僕咗街，於是掹鎗狹持財團主席要求畀直升機佢走佬，財團主席一嬲之下即時宣佈炒咗鍾斯，而威龍程式第四項法則嘅限制即時解除，就地將鍾斯正法。